Document ID: /roh_data/filtered/fineweb-2-filterrobots_roh.jsonl.gz/52515

«La vusch tschaffa il cor: mistica, plein energia, in tec ruha. Sche Chiara conta en sia forza feminina ei quei lunsch naven da «Girlie-Pop». Sch’ella cumpona interesseschan ella surtut las profunditads humanas e meinsvart las vestas superficialas. Chiara ei aunc all’entschatta cun sia musica, quella ha denton forza. Ella polarisescha. Leu schai il potenzial da Chiara.
Malgrad ses giuvens onns ei l’artista gia ida differentas vias musicalas ed ha aschia rimnau experientschas. Havend fatg ina cuorta entschatta el mund dalla classica ha ella beinspert sentiu ch’ella less ir sia via, scriver atgnas canzuns e presentar quellas al publicum.
Las diesch canzuns romontschas che duessen formar siu emprem album descrivan situaziuns dalla veta. Ellas demuossan las experientschas d’ina giuvna dunna che ha in egl critic enviers il mund. Las canzuns digl album ein la schelta d’ina gronda elecziun da texts e cumposiziuns ch’ein naschidas els davos onns.
Ella producziun duei la vusch mistica da Chiara vegnida cumpletada da suns electronics e ritmus da saltar per crear melodias per l’ureglia denton autenticas.»